Death Cab For Cutie

Death Cab for Cutie er et amerikansk indieband fra Bellingham, Washington startet i 1997. Bandet har tatt navnet sitt fra en satirisk sang spilt av Bonzo Dog Doo-Dah Band på deres album Gorilla (1967). Sangen ble også spilt i en striptease i The Beatles-filmen Magical Mystery Tour.

 Overblikk 

Death Cab for Cutie ble startet som et soloprosjekt av Ben Gibbard da han var gitarist i bandet Pinwheel (han har også spilt inn solo som All-Time Quarterback). Som Death Cab for Cutie ga Gibbard ut en kassett kalt You Can Play These Songs with Chords. Utgivelsen var overraskende suksessfull, og Gibbard bestemte seg for å utvide bandet. Han rekrutterte Christopher Walla som gitarist, Nicholas Harmer på bass, og Nathan Good på trommer. Disse ga ut LP-en Something About Airplanes sommeren 1998. Albumet fikk gode kritikker, og i 2000 ble oppfølgeren We Have the Facts and We're Voting Yes utgitt. Nathan Good sluttet i bandet under innspillingen av We Have the Facts. Spillingen hans på The Employment Pages og Company Calls Epilogue ble beholdt, men Gibbard spilte trommer på alle de andre sangene. Den nye trommisen Michael Schorr spilte først på The Forbidden Love E.P., som ble utgitt høsten 2000. Året etter ble en ny LP utgitt, The Photo Album. Begrensede opplag av dette albumet inneholdt tre bonusspor. Disse ble senere utgitt separat som The Stability E.P..

I 2003 byttet bandet trommis på nytt, og Jason McGerr (fra Eureka Farm) gikk inn i stedet for Schorr. McGerr spilte trommer på den neste utgivelsen, Transatlanticism, som kom ut i oktober 2003.

Transatlanticism fikk svært gode kritikker, og ble raskt bandets bestselgende album med 225 000 solgte kopier etter ett år. I tillegg ble sanger fra albumet spilt i TV-serier som The O.C. og Six Feet Under, og i filmen The Wedding Crashers (2005).

Våren 2004 spilte bandet inn et konsertalbum kalt The John Byrd E.P., oppkalt etter lydteknikeren deres. The E.P. ble utgitt i mars 2005.

I november 2004 signerte Death Cab for Cutie en "langvarig verdensomspennende avtale" med Atlantic Records. De forlot dermed labelen Barsuk Records.

Den første singelen fra bandets Atlantic records-utgivelse Plans har tittelen "Soul Meets Body". Albumet ble i sin helhet utgitt i august 2005. Plans ble godt mottatt av både kritikere og fans, og ble nominert til Grammy Award for «Best Alternative Album of 2005».

Bandet ga også ut en turné-DVD kalt Drive Well, Sleep Carefully i 2005.

Deres sjette studioalbum Narrow Stairs ble gitt ut i 2008. Albumet ble nominert til Grammy Award for «Best Alternative Album of 2008» og låten I Will Possess Your Heart som «Best rock song».

I 2011 ble det syvende album deres Codes and Keys utgitt. Samtidig lanserte de et konsertalbum: Live at the Mt.Baker Theatre.

Gibbard er også medlem av The Postal Service, et «sideprosjekt» han laget sammen med Jimmy Tamborello (Dntel) og Jenny Lewis (Rilo Kiley) i 2003.

 Medlemmer 
 Ben Gibbard – vokalist og gitar 
 Chris Walla – gitar og keyboard
 Nick Harmer – bass
 Jason McGerr – trommer

Tidligere
 Nathan Good – trommer (1997–1999)
 Michael Schorr – trommer (2000–2003)

 Diskografi 
 Studioalbum 

 You Can Play These Songs with Chords (1997)
 Something About Airplanes (1998)
 We Have the Facts and We're Voting Yes (2000)
 The Photo Album (2001)
 You Can Play These Songs with Chords (Reissue) (2002)
 Transatlanticism (2003) #97 US
 Plans (2005)   #4 US
 Narrow Stairs (2008)
 Codes and Keys (2011)
 Kintsugi (2015)

 Samlealbum 
 The Four Dots Compilation (1999)
 Barsuk Treats Vol. 1 (2001)
 Future Soundtrack for America (2004)
 The Late Great Daniel Johnston: Discovered Covered (2004)
 Stubbs the Zombie (2005)

 EP-er 
 The Forbidden Love E.P. (2000)
 The Stability E.P. (2002)
 Studio X Sessions E.P. (2004)
 The John Byrd E.P. (2005)

 Singler 
 År Sangtittel Listeposisjon Singelutgivelse Albumutgivelse US Hot 100 US Modern Rock 2002 "Stability"  - - Stability EP * Stability EP * 2002 "A Movie Script Ending" - - A Movie Script Ending The Photo Album 2002 "We Laugh Indoors" - - We Laugh Indoors The Photo Album 2002 "I Was a Kaleidoscope" - - I Was a Kaleidoscope The Photo Album 2004 "New Year" - - New Year Transatlanticism 2005 "Sound of Settling" - - Sound of Settling Transatlanticism 2005 "Soul Meets Body" #60 #5 None Plans 2006 Crooked Teeth - - Ingen Plans
*  Stability ble bare utgitt sammen med Stability EP, som regnes som både en EP og en singel.

 Filmografi 
 DVD-er 
 Drive Well, Sleep Carefully – On the Road with Death Cab for Cutie (2005)
 Death Cab for Cutie: Directions (2006)
 Death Cab for Cutie: Live at the Mt Baker Theatre (2011)

 Musikkvideoer 
 A Movie Script Ending (2001)
 The New Year (2003)
 The Sound of Settling (2004)
 Title and Registration (2005)
 Soul Meets Body (2005)

 Trivia 
 Bandet ga først ut tolvminutterssangen Stability i 2002 på Stability E.P. Tre år senere ble en ny fireminuttersversjon av denne sangen utgitt som «Stable Song» på albumet Plans.

 Eksterne lenker 



 Barsuk Records · Tidligere plateselskap
 Death Cab for Cutie på the SoundtrackINFO project
 Death Cab For Cutie Tour History
 Alle sangtekstene
 En samling tabulaturer og akkorder
 En samling med albumomtaler 
 Norsk omtale av album (Transatlanticism)
 Norsk omtale av konsert (Oslo, 2004)
 "Movin' on Up (Without Sellin' on Out)", PopMatters intervju (10/2005)
 Intervju på Brian M. Palmer
 Postal Service Access
 Tysk fanside

 Audio/video 
 Death Cab For Cutie-videoer på MTV 
 Livekonsert på NPR-webside

Kategori:Rockegrupper fra USA
Kategori:Band etablert i 1997
Kategori:Alternative rockegrupper
Kategori:1997 i USA